Μισισίπι

Η Πολιτεία του Μισισίπι (ή Πολιτεία του Μισσισσιππή) () () είναι πολιτεία των Ηνωμένων Πολιτειών Αμερικής. Βρίσκεται στον λεγόμενο Βαθύ Νότο και συνορεύει βόρεια με το Τενεσί, ανατολικά με την Αλαμπάμα, νοτιοδυτικά με τη Λουιζιάνα και στα βορειοδυτικά με το Άρκανσο. Νότια βρέχεται από τον Κόλπο του Μεξικού. Το δυτικό όριο της πολιτείας καθορίζεται σε μεγάλο βαθμό από τον ποταμό Μισισιπή ή την ιστορική του κοίτη. Είναι η 32η μεγαλύτερη σε έκταση και η 35η πιο πολυπληθής από τις πενήντα πολιτείες των ΗΠΑ και έχει το χαμηλότερο κατά κεφαλήν εισόδημα. Το Τζάκσον είναι η πρωτεύουσα της καθώς και η μεγαλύτερη πόλη. Η Μητροπολιτική Περιοχή του Τζάκσον είναι η πιο πυκνοκατοικημένη της πολιτείας, με πληθυσμό 591.978 κατοίκων σύμφωνα με την απογραφή του 2020. Άλλες μεγάλες πόλεις είναι οι Γκάλφπορτ (Gulfport), Σαουθχέιβεν (Southaven), Χάτισμπεργκ (Hattiesburg), Μπιλόξι (Biloxi), Όλιβ Μπραντς (Olive Branch), Τιούπελο (Tupelo), Μερίντιαν (Meridian) και Γκρίνβιλ (Greenville).

Ανθρώπινη παρουσία στην περιοχή της σημερινής πολιτείας εντοπίζεται περίπου από το 9500 ΠΚΕ με την έλευση των Παλαιο-Ινδιάνων. Διαμέσου των αιώνων άνθισαν πολιτισμοί όπως αυτοί των «Κατασκευαστών Τύμβων» και του πολιτισμού του Μισισίπι. Οι πρώτοι Ευρωπαίοι που εξερεύνησαν την περιοχή ήταν οι Ισπανοί τον 16ο αιώνα ενώ τον 17ο αιώνα ακολούθησε ο γαλλικός αποικισμός. Εξαιτίας του ομώνυμου ποταμού η περιοχή είχε σημαντική οικονομική και στρατηγική σημασία, ιδιαίτερα στην περίοδο της εντατικής βαμβακοκαλλιέργειας που επέτρεψε τη συγκέντρωση πλούτου μέχρι και το ξέσπασμα του Αμερικανικού Εμφυλίου. Η συγκεκριμένη οικονομική δραστηριότητα εδραίωσε επίσης τη δουλεία και τον φυλετικό διαχωρισμό. Στις 10 Δεκεμβρίου 1817 έγινε η 20ή πολιτεία των ΗΠΑ και στις αρχές της δεκαετίας του 1860 είχε φθάσει να είναι η πρώτη στην παραγωγή βαμβακιού ενώ οι σκλάβοι αποτελούσαν το 55% του συνολικού της πληθυσμού. Στις 9 Ιανουαρίου 1861 αποσχίσθηκε από την Ένωση, γενόμενη μία από τις πρώτες επτά Συνομόσπονδες Πολιτείες της Αμερικής.

Στις 23 Φεβρουαρίου 1870, μετά το τέλος του Εμφυλίου και την ήττα της Συνομοσπονδίας, επέστρεψε στην Ένωση. Το πολιτικό και κοινωνικό γίγνεσθαι άλλαξε ριζικά στα χρόνια του Εμφυλίου και κατά τη λεγόμενη «Εποχή της Ανασυγκρότησης» που ακολούθησε. Από την εποχή αυτή έως τα μέσα του 20ού αιώνα κυριαρχούσε ο κοινωνικός συντηρητισμός και ο φυλετικός διαχωρισμός ενώ στα μέσα του 20ού αιώνα, ιδιαιτέρως στις δεκαετίες του 1950 και 1960, η πολιτεία διαδραμάτισε κεντρικό ρόλο στον αγώνα για τα πολιτικά δικαιώματα.

Παρά την πρόοδο υπάρχουν μέχρι σήμερα προκλήσεις στους τομείς της υγείας, της εκπαίδευσης και της οικονομικής ανάπτυξης, με την πολιτεία να βρίσκεται συχνά στις χαμηλότερες θέσεις των σχετικών δεικτών των ΗΠΑ.  Η οικονομία στηρίζεται κυρίως στη γεωργία και τη βιομηχανία ενώ εσχάτως υπάρχει άνοδος του τουριστικού τομέα, με έμφαση στα καζίνο και τους ιστορικούς χώρους. Από το Μισισίπι προέρχεται πάνω από το ήμισυ της συνολικής παραγωγής εκτρεφομένων γατόψαρων της χώρας και πολύ σημαντική είναι επίσης η παραγωγή γλυκοπατάτας, βαμβακιού και ξυλείας για χαρτοπολτό. Άλλοι τομείς περιλαμβάνουν τη βιομηχανική παραγωγή, τις υπηρεσίες κοινής ωφέλιας, τις μεταφορές και τις υπηρεσίες υγείας. Η περιοχή του Μισισίπι βρίσκεται σχεδόν εξ ολοκλήρου εντός της ανατολικής Πεδιάδας του Κόλπου και αποτελείται κατά κύριο λόγο από πεδινές εκτάσεις και χαμηλούς λόφους. Το υψηλότερο σημείο είναι το Όρος Γούντολ (Woodall Mountain) στα 246 m, δίπλα στο Οροπέδιο Κάμπερλαντ (Cumberland Plateau). Στο βορειοδυτικό τμήμα της πολιτείας βρίσκεται το Δέλτα του Μισσισσιππή. Το κλίμα είναι υγρό υποτροπικό. 

 Γεωγραφία 
Το Μισισίπι συνορεύει στα βόρεια με το Τενεσί, στα ανατολικά με την Αλαμπάμα, στα νότια από τη Λουιζιάνα και βρέχεται σε ένα στενό τμήμα ακτής από τον Κόλπο του Μεξικού, και στα δυτικά, κατά μήκος του Ποταμού Μισσισσιππή, από τη Λουιζιάνα και το Άρκανσο. 

Μεγάλοι ποταμοί στο Μισισίπι, εκτός από τον συνονόματο του, είναι ο Μεγάλος Μαύρος Ποταμός, ο Ποταμός Περλ, ο Γιαζού, ο Πασκάγκουλα, και ο Τόμπιγκμπη. Μεγάλες λίμνες είναι η Ρος Μπάρνετ Ρεζέρβουαρ, η Λίμνη Αρκαμπούτλα, η Λίμνη Σάρντις και η Λίμνη Γκρενάντα.

Η πολιτεία του Μισισίπι αποτελείται ολόκληρη από κάμπους, με το ψηλότερο σημείο να είναι το Βουνό Γούντολ, στους μικρούς λόφους των Ορέων Κάμπερλαντ, μόνο 246 μέτρα από το επίπεδο της θάλασσας. Το χαμηλότερο σημείο είναι το επίπεδο της θάλασσας στην ακτή του Κόλπου. Το μέσο υψόμετρο στην πολιτεία είναι 91 μέτρα από το επίπεδο της θάλασσας.

Το μεγαλύτερο μέρος του Μισισίπι είναι μέρος της Ανατολικής Παράκτιας Πεδιάδας του Κόλπου. Η Παράκτια Πεδιάδα είναι γενικά συντεθειμένη από χαμηλούς λόφους, όπως τους Λόφους Πάινς (Pine Hills) στα νότια και τους Βόρειους Κεντρικούς Λόφους. Η Κορυφογραμμή Πόντοτοκ και οι λόφοι της συμβολής της πεδιάδας με το πετρώδες έδαφος στα βορειοανατολικά έχουν κάπως υψηλότερα υψόμετρα. Καφε-κίτρινο έδαφος ασβεστώδους λάσπης βρίσκεται στα δυτικά μέρη της πολιτείας. Τα βορειοανατολικά είναι μια περιοχή εύφορης μαύρης γης που εκτείνεται μέσα στη Μαύρη Ζώνη της Αλαμπάμα.

Η ακτογραμμή περιλαμβάνει μεγάλους κόλπους, τον Κόλπο Σαιντ Λούις, το Μπιλόξι και την Πασκάγκουλα. Διαχωρίζεται από τον Κόλπο του Μεξικού αυτόν καθ' αυτόν από τον ρηχό Πορθμό του Μισισιπή, που είναι μερικώς προφυλαγμένος από το Νησί Πτι Μπόιζ, το Νησί Χορν, τα Ανατολικά και Δυτικά Νησιά Σιπ, το Νησί Ντιρ, το Ράουντυ Άιλαντ, και το Κατ Άιλαντ.

Το βορειοδυτικό υπόλοιπο της πολιτείας αποτελείται από το Δέλτα του Μισσισσιππή, και ένα τμήμα της Αλλουβιακή Πεδιάδα του Μισσισσιππή. Η πεδιάδα είναι στενή και διευρύνεται βόρεια του Βίκσμπουργκ. Η περιοχή έχει πλούσιο έδαφος, μερικώς συντεθειμένο από βούρκο ο οποίος είχε κανονικά αποτεθεί από τον Ποταμό Μισσισσιππή.

Περιοχές υπό τη διαχείριση της Εθνικής Υπηρεσίας Δασών περιλαμβάνουν:
 Brices Cross Roads National Battlefield Site κοντά στο Μπόλντουιν
 Gulf Islands National Seashore
 Natchez National Historical Park στοΝάτσεζ
 Natchez Trace National Scenic Trail στο Τούπελο
 Natchez Trace Parkway
 Tupelo National Battlefield στο Τούπελο
 Vicksburg National Military Park and Cemetery in Βίκσμπουργκ

 Κυριότερες πόλεις και κωμοπόλεις 

Πόλεις με πληθυσμό άνω των 50.000 κατοίκων, βάσει της απογραφής του 2017: Retrieved September 20, 2013 

Πόλεις με πληθυσμό 20.000-50.000 κατοίκων βάσει της απογραφής του 2017:

Πόλεις με πληθυσμό 10.000-20.000 κατοίκων βάσει της απογραφής του 2017:

 Εκπαίδευση 
Πανεπιστήμια κύρους της πολιτείας Μισισιπί είναι το "Mississippi State University" και το "University of Mississippi", αμφότερα κρατικά, στα οποία η εισαγωγή αλλοδαπών φοιτητών κρίνεται σχετικά δύσκολη.
Και τα δύο χορηγούν Bachelor's, Master’s και Διδακτορικό Δίπλωμα. Επίσης και τα δύο παρέχουν φοιτητικό ξενώνα και εστιατόριο.

 Σημειώσεις παραπομπές 

 Εξωτερικοί σύνδεσμοι 



Κατηγορία:Πολιτείες των ΗΠΑ

Κατηγορία:Πρώην γαλλικές αποικίες